Tverų tvenkinys
55°44′49″ š. pl. 22°8′49″ r. ilg.﻿ / ﻿55.74694°š. pl. 22.14694°r. ilg.﻿ / 55.74694; 22.14694 Tverų tvenkinys – tvenkinys Lietuvoje, Rietavo savivaldybėje, 13,5 km į rytus nuo Rietavo, 1 km į šiaurę nuo Tverų miestelio. Sudarytas užtvenkus Sartupio upelį (Aitros intakas, Jūros upės baseinas) 1,8 km nuo jo žiočių. Tvenkinio ilgis iš vakarų į rytus – 1,03 km, plotis – iki 0,3 km. Altitudė 152 m. Krantai daugiausia aukštoki. Aplinkui plyti kalvotos pievos ir dirbami laukai. Į šiaurę stūkso miškas. Į rytus už kelio  4601  Telšiai–Žarėnai–Tverai–Laukuva  telkšo Varleisčio ežeras. Šalia įsikūrę Lopaičių ir Zorūbų kaimai. Tvenkinys įrengtas 1988 m.